 Inkastoo guud ahaanba Somalia oo dhan koonfur iyo ilaa waqooyi ay xadka goosteen saxaafada socod baraadka ahi nooc kasta oo ay leedahay ilaa wixii ka dambeeyey burburkii dawladii milatirga ahayd ee afweyne hadana waxaan is waydiiyaa oo aan garan waayey waxa ay galaan iyo waxa ay gudaan qorayaal reer koonfureed ah oo aan inbadan qormooyinkooda ku arko wargeysyada iyo bogaga internetka, marka uu qoraagu waayo yool uu hiigsanayo ama qadiyad uu ka hadlayo waxa la odhan karaa wuxuu ka sinaysanayaa saxaafada, waxaan sidaas u leeyahay waji la yaableh oo igaga soo baxay qoraa aan aad ugu hanweynaa oo maqaaladiisa aan tixgalin gaar ah siin jiray marka uu ka hadlayo qadiyada loo maaro laayahay ee umada soomaaliyeed, waa FAHAD YAASIIN XAAJI DAAHIR , sida uu qoraagu sheegtay waxa uu dhawan socod ku soo maray wax uu ugu yeedhay gobolada waqooyiwaa Jamhuuriyada Somaliland hadii ay saraakiisha socdaalka Jamhuuriyadu ogaan lahaayeen in uu yahay qoraa nacab ah oo qalinkiisa ku minjo xaabinaya qadiyada gooni isu taaga somaliland waxaan hubaa in laba dible loo xidhi lahaa ee waxa laga yaabaa in ay u qaateen walaweynta faraha badan ee u soo tuugsi taga magaalooyinka camiran ee Somaliland. 